Kodanikuliikumised "Jah vabadusele, ei valedele" ja Pensionikogujate Ühendus protestisid riigikogu ees valitsuse pensionireformi vastu. Meeleavaldusega liitusid ka opositsioonierakondade esindajad.

Kolmapäeval kell 14 arutab riigikogu esimese päevakorrapunktina teisel lugemisel kogumispensionide seaduse ja sellega seonduvalt teiste seaduste muutmise seaduse eelnõud ehk kohustusliku kogumispensioni reformi.

Valitsus otsustas siduda pensionireformi seaduse eelnõu vastuvõtmine riigikogus usaldusküsimusega, et vältida ligi tuhande parandusettepaneku läbihääletamist.